Терариум

Терариум (|terrarium) е помал заграден простор или контејнер, исполнет со елементи на природата (земја, камења итн.) во кој се чуваат и одгледуваат тропски растенија и помали копнени животни, влекачи, водоземци, членконоги и мали цицачи. Терариумот најчесто е направен од стакло, но може да се користи и дрво или метал. Чувањето животни во терариуми, во домашни услови, се нарекува тераристика и хобито е многу слично на акваристика.
1 Етимологија
Зборот „терариум“ е создаден како неологизам на латинскиот збор ''terra'' (земја) и наставката ''-arium'', моделирана по зборот „аквариум“.
2 Изградба на терариум
Терариумите се многу слични на аквариумите, со неколку важни разлики:
Сијалиците, греалките и термометрите се основна опрема за терариум, а потребната моќност зависи од видот што се одгледува. За рептилите и водоземците, топлината е еден од најважните фактори за опстанок. Змиите и гуштерите кои се движат ноќе бараат помалку загревање и вообичаено им е доволна сијалица што се гаси навечер, додека за пустинските видови пожелно е да се постави керамички грејач или греење во подот на терариумот. Терариумите често користат специјална подлога и декорација што симулира природно живеалиште. Терариумот мора секогаш на избалансиран начин да го имитира природното живеалиште на видот што живее во него. Како што расте животното, ќе бара се повеќе и повеќе простор.
Терариумите можат да се направат од различни материјали како стакло, метал, дрво и материјали од плоча. Пластичните терариуми не се препорачуваат, бидејќи лошо влијаат на регулацијата на температурата.
Терариумот најчесто е направен од метална рамка во која се вметнати стаклени страни. Едната страна е секогаш подвижна и се користи за чистење на терариумот, хранење на животните и други задачи неопходни за нивно одржување. Во зависност од животинскиот вид кој се чува во терариумот, се воведува потребната опрема, а уредувањето на внатрешниот простор ја имитира природната средина од која потекнува животното.* Терариумите имаат отвори за воздух.
* Покривката е задолжителна за терариум, но не и за аквариум, бидејќи влекачите лесно можат да излезат од терариумот и да се сокријат некаде во куќата или да побегнат.
* Потенките ѕидови на терариум овозможуваат попрецизна контрола на температурата, што е клучно за одржување на услови кои одговараат на специфичните потреби на овие животни. Со оглед на тоа што немаат константна телесна температура, потребно е температурата во терариумот да варира околу 30 °C за да се избегне прегревање.
3 Видови терариуми
Изборот на терариум зависи од животинскиот вид и растителниот вид што ќе живее во него и неговите барања во однос на условите за живот, живеалиштето и безбедноста. Основната поделба на терариумите е според формата, имено ''арбореални'' и ''копнени''.
* Во ''арбореалните терариуми,'' висината е најдолгата страна. Тие се најпогодни за арбореални видови, т.е. видови кои живеат на дрвја ( |arbor— дрво).
* Во ''копнените терариуми'' ( |terrestris— копнено) е должината или ширината на најдолгата страна. Само висината во случајот на овие терариуми не е најважната димензија за животното што се чува во него.Тие се најпогодни за копнените видови.
Терариумот може да се комбинира со други техники на чување и одгледување организми, па во оваа смисла треба да се разликуваат ''акватерариумот'' или ''палудариумот''. Акватерариум е комбинација од аквариум и терариум и во него се сместени организми кои ги бараат двете живеалишта. Тоа се претежно желки, жаби, мрморци и слични животни. Кога се додаваат во класичните аквариуми, водоземците и копнените растенија обично се додаваат во делот од аквариумот кој не е потопен во вода.